L 290/546
ET
Euroopa Liidu Teataja
10.11.2022
Lisa B8 Liide 4 Täiselektrisõidukite, välise laadimisega hübriidelektrisõidukite ja välise laadimisega kütuseelemendiga hübriidsõidukite katseks ettevalmistamine, temperatuuri stabiliseerumine ja laetava elektrisalvestussüsteemi laadimistingimused (nagu asjakohane) 1.
Käesolevas liites kirjeldatakse laetava elektrisalvestussüsteemi katsetamist ja sisepõlemismootori katseks etteval­ mistamist, et: a) mõõta välise laadimisega hübriidelektrisõidukite ja välise laadimisega kütuseelemendiga hübriidsõidukite katsetamise ajal elektrisõiduulatust ning laetuskulu- ja -hoiurežiimiga seotut, ning b) mõõta täiselektrisõidukite katsetamisel elektrisõiduulatust ja elektrikulu.
2.
Välise laadimisega hübriidelektrisõiduki ja välise laadimisega kütuseelemendiga hübriidsõiduki katseks etteval­ mistamine ja temperatuuri stabiliseerumine
2.1.
Katseks ettevalmistamine ja temperatuuri stabiliseerumine, kui esimesena tehakse laetushoiurežiimis katse
2.1.1.
Sisepõlemismootori katseks ettevalmistamiseks tuleb läbi sõita vähemalt üks kohaldatav WLTP katsetsükkel.
Iga läbitud ettevalmistava tsükli vältel tuleb kindlaks teha laetava elektrisalvestussüsteemi laetusaste.
Katseks ette­ valmistamine tuleb lõpetada kohaldatava WLTP katsetsükli lõpus, mil saavutatakse käesoleva lisa punkti 3.2.4.5 kohane lõpetamiskriteerium.
2.1.2.
Käesoleva liite punkti 2.1.1 alternatiivina võib tootja soovil ja vastutava asutuse loal reguleerida laetava elekt­ risalvestussüsteemi laetust laetushoiurežiimis 1. tüüpi katseks tootja soovituse kohaselt.
Sellisel juhul tuleb kasutada lisa B6 punktis 2.6 kirjeldatud katseks ettevalmistamise korda, mis on mõeldud ainult sisepõlemismootoriga sõidukitele.
2.1.3.
Sõiduki temperatuuri stabiliseerumine peab toimuma lisa B6 punkti 2.7 järgides.
2.2.
Katseks ettevalmistamine ja temperatuuri stabiliseerumine, kui esimesena tehakse katse laetuskulurežiimis
2.2.1.
Välise laadimisega hübriidelektrisõidukitega ja välise laadimisega kütuseelemendiga hübriidsõidukitega tuleb läbi sõita vähemalt üks kohaldatav WLTP katsetsükkel.
Iga läbitud ettevalmistava tsükli vältel tuleb kindlaks teha laetava elektrisalvestussüsteemi laetusaste.
Katseks ettevalmistamine tuleb lõpetada kohaldatava WLTP katse­ tsükli lõpus, mil saavutatakse käesoleva lisa punkti 3.2.4.5 kohane lõpetamiskriteerium.
2.2.2.
Sõiduki temperatuuri stabiliseerumine peab toimuma lisa B6 punkti 2.7 järgides.
1. tüüpi katseks ette valmis­ tatud sõidukeid ei sundjahutata.
Temperatuuri stabiliseerumise ajal laetakse elektrisalvestussüsteemi käesoleva liite punktis 2.2.3 kirjeldatud tavakorras.
2.2.3.
Tavalaadimine
Tavalaadimine on elektrisõidukile elektri edastamine kuni 22 kW võimsusega.
Kui tavaliseks vahelduvvooluga laadimiseks on mitu võimalust (nt kaabel, induktsioon jne), tuleb kasutada kaablit.
Kui vahelduvvooluga laadimine on võimalik mitmel võimsusel, tuleb kasutada suurimat tavalaadimisvõimsust.
Väiksema võimsuse võib valida, kui see on tootja soovitus ja vastutav asutus on selle heaks kiitnud.